Tulused
Tulused (ka: tulenõud, tuleriistad) on ürgsete tule süütamise vahendite komplekt, mille moodustasid tuleraud, tulekivi ja tael. Eesti alalt on vanimad tuleraua leiud 11. sajandist. Tulustega tehti tuld nii, et tulerauaga löödi tulekivi, millest eraldus sädemeid. Sädemed püüti taelale, mis piisavalt hõõgudes pandi kergesti süttiva materjali (nt õlgede, kasetohu) vahele. Tuluseid hoiti tulusekotis.